**Red Lake** on 4 526 asukkaan (2006) kaupunkimainen kunta Ontarion provinssin itäosassa, Kanadassa. Kunta muodostettiin yhdistämällä kuusi pienempää asuinaluetta, Balmertown, Cochenour, Madsen, McKenzie Island, Red Lake ja Starratt-Olsen.

Perimätiedon mukaan Red Lake on saanut nimensä kahden chippewa-metsästäjän kaadettua suuren hirven, joka kuollessaan kaatui järveen ja veri värjäsi veden punaiseksi. Chippewat alkoivat kutsua vesialuetta nimellä "Misque Sakigon", joka tarkoittaa punaista järveä (engl. *Red Lake*).

Kunnan lähellä sijaitsevat Woodland Caribou Provincial Parkin ja Pakwash Provincial Parkin luonnonpuistot.

Historia
--------

Tiettävästi jo kahdeksannella vuosituhannella eaa. Red Laken alueella on asunut paleointiaaneja Pohjois-Amerikan arkaaisella kaudella, mutta arkeologisissa kaivauksissa on pystytty varmistamaan metsämaan kulttuurin asukkaiden asuneen alueella ainakin ensimmäisellä vuosituhannella. Ensimmäiset First Nations- cree- ja sioux-intiaanit polveutuivat näistä aikaisemmista kulttuureista. 1700–1800-lukujen aikana ojibway-intiaanit muuttivat alueelle, ja heistä muodostui nopeasti merkittävin ryhmä.

1650-luvulla ranskalaiset turkiskauppiaat perustivat Nipigonjärven rannalle kauppapaikan, jossa paikalliset metsästäjät kävivät kauppaa saalistamillaan turkiksilla. Pian tämän jälkeen myös englantilaiset turkiskauppiaat kiinnostuivat alueesta, ja Hudson's Bay Company perusti oman kauppa-asemansa Albanyjoen varrelle. North West Companyn ja HBC:n kilpailu johti useiden kauppa-asemien perustamiseen. NWC perusti 1786 Red Lake Housen, ja HBC perusti oman asemansa vuonna 1790. Useita muita asemia perustettiin myös nykyisen Lac Seulin alueelle 1800-luvulla. Vuonna 1821 kaikki alueen kauppa-asemat olivat HBC:n omistuksessa yhtiöiden sulautettua toimintansa. Turkiskauppa oli Red Laken tärkein työllistäjä 1920-luvulle saakka. Vielä tänäkin päivänä alueen alkuperäisasukkaat harjoittavat turkiskauppaa, tosin erittäin pienessä mittakaavassa turkisten nykyisen pienen kysynnän vuoksi.

Alun perin hopeaa etsineet geologit löysivät vuonna 1925 Red Lakesta kultaesiintymiä, mikä johti lopulta seuraavana vuonna alkaneeseen Pohjois-Amerikan viimeiseen kultaryntäykseen. Lähin rautatieasema sijaitsi silloisessa Hudsonin kylässä, josta kullanetsijät saapuivat aluksi kanooteilla, veneillä ja talvisin koiravaljakolla. Myöhemmin 1930-luvun alussa lentokoneesta muodostui tärkein kuljetusväline. Ryntäykseen osallistui arvioiden mukaan yli 3000 kullanetsijää. Red Laken kultaryntäys onkin historian ainoa, jossa lentokone oli tärkein liikenneväline kultakentille. Vuonna 1936 Red Laken alueella sijaitsevalle Howey Bayn lahdelle laskeutui ja nousi lentokoneita noin 15 minuutin välein. Lentoasema oli tuolloin Pohjois-Amerikan vilkkaimmin liikennöity. Kaivostoiminta on edelleen Red Laken tärkein työllistäjä. Kunnassa on yksi maailman rikkaimmista kultaesiintymistä. Alueelta louhitaan myös rautamalmia ja graniittia.

Nykyisin kunnassa vuosittain vietettävä Norseman Festival juhlii alueen lentoliikenteen historiaa ja etenkin kanadalaisen Norseman lentokoneen tärkeää asemaa alueen historiassa. 23.–25. heinäkuuta 2010 Red Lakessa järjestetään 75-vuotistapahtuma lentokonemallin ensilennon kunniaksi.

Ilmasto
-------

Red Lake sijaitsee subarktisella mannerilmastovyöhykkeellä (Köppenin ilmastoluokitus Dfc), talvet ovat kylmiä ja kesät lyhyitä. Ensilumi sataa usein lokakuun lopussa tai marraskuun alussa ja sulaa vasta maalis-huhtikuussa, mutta lunta voi sataa vielä touko-kesäkuussakin. Pitkän talven ansiosta talviurheilu ja moottorikelkkailu ovat suosittuja. Alueen lyhyt kesä on yleensä kuiva ja otollinen retkeilyyn.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Red Laken ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | −14 | −9 | −1,1 | 8,2 | 16,6 | 21,2 | 23,8 | 22,4 | 15,3 | 7,7 | −2,7 | −11,3 | **ka.** | **6,4** |
| Vrk:n ka. alin lämpötila (°C) | −25,1 | −21,4 | −14,2 | −4,5 | 3,4 | 9,2 | 12,3 | 11 | 5,4 | −0,4 | −10 | −21,1 | **ka.** | **−4,6** |
| Vrk:n keskilämpötila (°C) | −19,6 | −15,2 | −7,7 | 1,9 | 10 | 15,2 | 18,1 | 16,7 | 10,3 | 3,7 | −6,4 | −16,2 | **ka.** | **0,9** |
|  |
| Sademäärä (mm) | 27,7 | 18,6 | 29 | 35 | 54,6 | 97,7 | 90,8 | 86 | 80,2 | 52,4 | 41,7 | 26,5 | **Σ** | **640,2** |
|
|
|  |
| Sadepäivät (d) | 1,5 | 1 | 1,8 | 2,1 | 3,9 | 5,7 | 5,5 | 5,4 | 4,9 | 3,3 | 2,3 | 1,4 | **Σ** | **38,8** |
|
|
|
|

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

−14|  |
| --- |
| −25,1 |

 | 

−9|  |
| --- |
| −21,4 |

 | 

−1,1|  |
| --- |
| −14,2 |

 | 

8,2|  |
| --- |
| −4,5 |

 | 

16,6|  |
| --- |
| 3,4 |

 | 

21,2|  |
| --- |
| 9,2 |

 | 

23,8|  |
| --- |
| 12,3 |

 | 

22,4|  |
| --- |
| 11 |

 | 

15,3|  |
| --- |
| 5,4 |

 | 

7,7|  |
| --- |
| −0,4 |

 | 

−2,7|  |
| --- |
| −10 |

 | 

−11,3|  |
| --- |
| −21,1 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 27,7  | 18,6  | 29  | 35  | 54,6  | 97,7  | 90,8  | 86  | 80,2  | 52,4  | 41,7  | 26,5  |

**Lähde:** RED LAKE A \* *Canadian Climate Normals 1971–2000*. Environment Canada. Viitattu 23.6.2010. [vanhentunut linkki] |

Lähteet
-------

1. ↑  2006 Community Profiles Statistics Canada. Viitattu 23.6.2010. (englanniksi) (ranskaksi)[vanhentunut linkki]
2. ↑  Welcome to Red Lake Chukuni Communities Development Corporation. Viitattu 23.6.2010. (englanniksi)
3. 1 2 3 4  Red Lake History Chukuni Communities Development Corporation. Viitattu 23.6.2010. (englanniksi)
4. 1 2 3  Michele Alderton Director/Curator, Red Lake Museum: History of Red Lake, Ontario, Canada www.ontariotowns.net. Viitattu 23.6.2010. (englanniksi)
5. ↑  Donelda Louise Dupont: Beginnings Stories About The Life and Times of The Dupont Family.  Arkistoitu 10.7.2010. Viitattu 23.6.2010. (englanniksi)
6. ↑  John Lee, CFA: [ Could Rice Lake be the Next Red Lake
Gold Mining District?] (PDF) (A Brief History of Red Lake:) *Research Report*.  10. syyskuuta 2006. Goldmau.  Arkistoitu 10.5.2007. Viitattu 23.6.2010. (englanniksi)
7. ↑  Norseman Floatplane Festival The Norseman Festival Committee. Viitattu 23.6.2010. (englanniksi)

Aiheesta muualla
----------------

* Community Profile (PDF)  2009. Municipality of Red Lake. Viitattu 23.6.2010. (englanniksi)[vanhentunut linkki]
* Red Lake Gold District Grandview Gold Inc. Viitattu 23.6.2010. (englanniksi)
* Historical Copyright Red Lake Heritage Centre Red Lake Touring Region.  Arkistoitu 4.9.2009. Viitattu 23.6.2010. (englanniksi)